་མཐིལ་དུ་སོན་
པར་བྱས་ཏེ། སོར་མོ་གཞན་གསུམ་བ་དན་ལྕེ་གསུམ་པ་ལྟར་སྦྲེངས་པའི་ལག་
པ་གཉིས་བརྐྱངས་ཏེ་འོག་ནས་སྟེང་དུ་བཏེག་ཅིང་འཇོག་པ་དང་། གར་གྱི་
ཕྱག་རྒྱ་སྔར་ལྟར་དང་། ཐ་མ་ལ་རོལ་མོའི་སྒྲ་བྱའོ། །འདི་དག་གི་ཚིགས་སུ་
བཅད་པ་དག་ནི་ཁོ་བོས་སྦྱར་ལ། ཞལ་ཟས་དང་གར་ལ་སོགས་པའི་ཕྱག་རྒྱ་
དག་ནི་རྣམ་སྣང་སྒྱུ་དྲ་ལ་སོགས་པ་ལས་གསུངས་སོ། །ལྔ་པ་ཕྱི་ནང་མཆོད་པ་
རྣམ་པ་བཅུ་ནི། ཆུ་དང་མཆོད་ཡོན་དྲི་དང་སྤོས་དང་མེ་ཏོག་འབྲས་བུ་མར་
མེ་ལྷ་བཤོས་དག་དང་ན་བཟའ་དང་། །ཁུ་བ་གཅིན་དང་རྐང་དང་བཤང་བ་

- 129

མཁས་གྲུབ་རྗེའི་གསུང་འབུམ། ༼༽
དག་དང་ཤ་དང་མཆིན་པ་དག་དང་མཁྲིས་པ་ཁྲག་དང་ནི། །རྒྱུ་མ་པགས་པ་
རྣམས་ཏེ་བཅུ་ཕྲག་ཟུང་ནི་ཕྱི་དང་ནང་དུ་ཡང་དག་སྦྱར་བའི་མཆོད་པའི་་་་་་
ཚོགས། །དུས་ཀྱི་འཁོར་ལོ་དཀྱིལ་འཁོར་ལྷ་ཡི་འཁོར་ལོ་འདུས་པ་དེ་དག་
རྣམས་ལ་འདིར་ནི་དབུལ་བར་བགྱི། །ཞེས་( ༧བ) ཐལ་མོ་སྦྱར་ཏེ་རྒྱུད་ཀྱི་ཚིག་
ཅུང་ཟད་འདོན་པ་བསྒྱུར་བས་མདོར་བསྡུས་ཏེ་འབུལ་བའམ། རྒྱས་པར་བྱེད་
ན་ཐམས་ཅད་མཁྱེན་པ་བུ་སྟོན་རིན་པོ་ཆེས་མཛད་པའི་ཚིགས་སུ་བཅད་པ་་་
ཉིད་འདི་དང་དམ་ཚིག་སོ་དྲུག་གཉི་ག་ལ་ཤིན་ཏུ་ལེགས་པར་སྣང་བས་དེ་་་་་
ཉིད་ཀྱིས་དབུལ་བར་བྱ་སྟེ། དེ་ཡང་། ཞིང་རབ་རྒྱ་མཚོའི་དགེ་ཚོགས་རྒྱ་མཚོ་
ལས། །བྱུང་བའི་ཆུ་གཙང་མཆོད་སྤྲིན་རྒྱ་མཚོ་དང་། །ལུས་ཅན་རྒྱ་མཚོའི་ཁུ་
བ་རྣམ་དག་པའི། །བདུད་རྩིས་རྒྱལ་བ་རྒྱ་མཚོའི་ཚོགས་རྣམས་མཆོད། །ཅེས་
དང་། སྔར་གྱི་མཆོད་སྔགས་ཀྱི་མིང་ཡིག་གི་གནས་གཉིས་སུ་ཏོ་ཡ་ཤུ་ཀྲཉྩ་
ཞེས་སྦྱར་ཞིང་། དེ་བཞིན་དུ་ཚིགས་བཅད་ཀྱི་ཆུ་གཙང་ཞེས་པའི་གནས་སུ།
མཆོད་ཡོན། དྲི་ཆབ། བདུག་སྤོས། མེ་ཏོག། འབྲས་བུ། འབྲས་བུ་མཆོག། མར་
མེ། ལྷ་བཤོས། ན་བཟའ་ཞེས་རིམ་བཞིན་བཅུག་ཅིང་། ཁུ་བ་ཞེས་པའི་གནས་
སུ་དྲི་ཆུ། རྐང་མར། བཤང་བ། ཤ་རྣམས། མཆིན་པ། མཁྲིས་པ། ཁྲག་རྣམས།
རྒྱུ་མ། པགས་པ་ཞེས་བཅུག་ནས་ཕྱི་ནང་གཉིས་གཉིས་སྦྱར་ཏེ་དབུལ་བར་བྱ་
ཞིང་། མཆོད་སྔགས་ཀྱི་མིང་ཡིག་གི་གནས་གཉིས་སུ་རིམ་པ་བཞིན། ཨཎྷཾ་མཱུ་
ཏྲཉྩ། གན་དྷ་མཛྫ་ཙ། དྷུ་བཾ་བི་ཊ་ཙ་པུཥྤ་བི་ཤི་ཏྲཾ་ཙ། ཕ་ལཾ་ཀ་ལ་ཛི་ཙ། ཨཱ་ཀྵ་
ཏཱ་ཛ། པྲ་དི་པཾ་རཀྟཾ་ཙ། ནཻ་ཝེ་དྷེ་ཨ་ནྟཾ་ཙ། ཝ་སྟཱཾ་ཙ་རྨཱ་ཎི་ཙ། ཞེས་པ་རྣམས་
འཇུག་པར་བྱ་སྟེ། སོ་སོའི་ཕྱག་རྒྱ་ནི་སྔར་གྱིས་ཤེས་པར་ནུས་ཤིང་། ཆུ་གཙང་
དང་།
དྲུག་གི་མཆོད་པ་ནི། དམ་ཚིག་གི་རྫས་དེ་དག་དངོས་སུ་ཡོད་ན་གཏོར་མ་
ལྟར་བྱིན་གྱིས་བརླབ་ཅིང་། མེད་ན་དམ་ཚིག་གི་རྫས་དེ་དག་བསྒོམས་པའི་སྒོ་
མཆོད་ཡོན་འབུལ་བ་ཕྱག་རྒྱ་རིགས་གཅིག་གོ །དྲུག་པ་དམ་ཚིག་སོ་

130

དུས་འཁོར་གྱི་ལྷ་ཚོགས་ལ་མཆོད་པའི་ཆོ་ག་ཀུན་ཏུ་བཟང་པོའི་མཆོད་སྤྲིན།
ནས་རྣལ་འབྱོར་མ་སོ་དྲུག་གི་ངོ་བོར་མོས་ཏེ། རྡོ་རྗེ་ཐལ་མོ་ཁ་ཕྱེ་བའི་ཕྱག་
རྒྱས་དབུལ་བར་བྱ་ཞིང་། མདོར་བསྡུ་( ༨ན) ན། སོ་དང་སྐྲ་དང་པགས་པ་ལ་
སོགས་ཤ་བཅས་ཆུ་རྒྱུས་དང་བཅས་རུས་པ་སྙིང་དང་པདྨ་དང་། །ཤིག་དང་
བ་སྤུ་སྲིན་བུ་དག་དང་རྣལ་འབྱོར་མ་དངོས་དམ་ཚིག་གློ་བ་རྒྱུ་མ་ཆུ་སོ་དང་༎
བད་ཀན་མཁྲིས་པ་ཆུ་དང་རྣག་དང་སྣ་ཚོགས་ལུས་ལ་གནས་པ་ཁྲག་དང་་་་་་
རྡུལ་དང་ཚལ་བུ་དང་། །མཚལ་མ་
རྡུལ་དང་ཚིལ་བུ་དང་། །མཆིལ་མ་དག་དང་མཆིལ་མ་སྣབས་དང་དྲི་ཆུ་ཆུ་
སེཪ་ཞག་དང་ཁ་དོག་དྲི་དང་བཤང་བ་དང་།
།ལྕེ་དང་མིག་དང་རྣ་བ་སྣ་
དང་རི་བོང་ཅན་བཅས་ཉིན་བྱེད་རྣམས་ཀྱིས་ལྷ་རྣམས་མཆོད་པར་བྱ། །ཞེས་
པའམ། རྒྱས་པར་བྱེད་ན། ཡུམ་ལྔའི་རང་བཞིན་རྣམ་པར་དག་པ་ཡི། །ཁུ་བ་
བཤང་གཅི་ཁྲག་དང་ཤ་རྣམས་ཀྱི། །དམ་ཚིག་དཀྱིལ་འཁོར་ལྷ་ལ་མཆོད་པར་
འབུལ། །གནས་དང་ཉེ་བའི་གནས་སུ་བགྲོད་པར་ཤོག
།སེམས་མ་དྲུག་པོ་
རྣམ་པར་དག་པ་ཡི། །རྣ་བ་སྣ་མིག་བཤང་ལམ་ལྕེ་བྷ་གའི། །དམ་ཆིག་དཀྱིལ་
འཁོར་རྒྱུ་མ་ལྷ་ལ་མཆོད་པར་འབུལ། །ཞིང་དང་ཉེ་བའི་ཞིང་དུ་བགྲོད་པར་
ཤོག །རྣལ་འབྱོར་མ་དངོས་རྣག་དང་བད་ཀན་ཤིག །སྲིན་བུ་ཆུ་སེར་ཞག་
དང་བ་སྤུ་སྐྲའི། །དམ་ཚིག་དཀྱིལ་འཁོར་ལྷ་ལ་མཆོད་པར་འབུལ། །འདུན་
རྟོག་ཉེ་བའི་འདུན་རྟོག་བགྲོད་པར་ཤོག །ཁྲོ་མོའི་རང་བཞིན་རྒྱུ་མ་མཁྲིས་
རུས་རྐང་། །མཆིན་པ་གློ་བ་རྩ་པགས་སྙིང་ཚིལ་བུའི། [་བ་རྩ་པགས་སྙིང་ཚིལ་བུའི། །དམ་ཚིག་དཀྱིལ་ །དམ་ཚིག་དཀྱིལ་འཁོར་
ལྷ་ལ་མཆོད་པར་འབུལ། །འདུས་དང་ཉེ་བའི་འདུས་པར་བགྲོད་པར་ཤོག །
གཏུམ་མོའི་ངོ་བོ་དྲི་མ་བརྒྱད་དང་སོ། །མཆི་མ་མཆིལ་སྣབས་མདོག་དྲི་རྡུལ་
རྡུལ་གྱི། །དམ་ཚིག་དཀྱིལ་འཁོར་ལྷ་ལ་མཆོད་པར་འབུལ། །དུར་ཁྲོད་ཉེ་བའི་
དུར་ཁྲོད་བགྲོད་པར་ཤོག །ཨོཾ་ཨཱཿཧཱུཾ་ཧོཿཤྲཱི་ཀཱ་ལ་ཙཀྲ་ས་པ་རི་ཝཱ་ར་ཨི་དཾ་ས་
མ་ཡ་ཥ་ཊ་ཏྲི་ཤཱཏ་ད་དཱ་མ་ཧེ་ས་མ་ཡ་ཥ་ཊ་ཏྲིཾ་ཤཱཏ་པྲ་ཏཱི་ཙྪ་ན་མཿཞེས་
དབུལ་བར་བྱ་སྟེ། རེ་རེ་ཞིང་མིང་ཡིག་( ༨༠) རྫོགས་པར་བརྗོད་པ་མེད་ཀྱང་
-131-

མཁས་གྲུབ་རྗེའི་གསུང་འབུམ། ༼༽
རུང་བས་འདིར་མ་བྱས་སོ། །བདུན་པ་རིན་ཆེན་རྣམ་བདུན་གྱི་མཆོད་པ་ནི།
འཛམ་བུ་ཆུ་བོའི་གསེར་ལས་ལེགས་བྱས་ཤིང་། །རྩིབས་སྟོང་ལྡན་པའི་དཔག་
ཚད་ལྔ་བརྒྱ་པ། །ཉི་མ་གཉིས་པ་ལྟ་བུར་མཁར་འཕགས་ཏེ། །དཔག་ཚད་
འབུམ་ལམ་ཉི་མ་གཅིག་གིས་སྤྱོད།
དེའི་མཐུས་ནམ་མཁའི་ལམ་ནས་དཔུང་
ཚོགས་བཞི། །གླིང་བཞི་ལྷ་གནས་དང་པོར་བགྲོད་བྱེད་པའི། །འཁོར་ལོ་རིན་
ཆེན་ཕུལ་བས་འགྲོ་བ་ཀུན། །ཆོས་ཀྱི་སྲིད་ལ་དབང་བསྒྱུར་ཐོབ་པར་ཤོག །
སྔར་གྱི་སྔགས་ཀྱི་མིང་ཡིག་གི་གནས་གཉིས་སུ་ཙཀྲ་ཧཱུཾ།
ཞེས་སྦྱར་ཞིང་།
ལག་པ་གཉིས་ཀའི་མཐིལ་སྦྱར་ཏེ་སེར་མོ་རྣམས་རྩིབས་ཀྱི་རྣམ་པས་རབ་ཏུ་་་
བརྐྱང་པ་དུས་འཁོར་ཉིད་ནས་བཤད་པའི་འཁོར་ལོའི་ཕྱག་རྒྱ་དང་། རིན་
ཆེན་བེཌཱུརྱ་ཡི་ཟུར་བརྒྱད་ལས། །སྤྲོས་པའི་འོད་ཀྱིས་དཔག་ཚད་བརྒྱ་ཡི་བར།།
མཚན་མོའང་ཉིན་མོ་བཞིན་དུ་སྣང་བྱེད་ཅིང་། །ཚ་བས་གདུངས་ཚེ་འོད་ཀྱིས་
བསིལ་བ་སྟེར། །དེར་ནི་དུས་མིན་འཆི་དང་ནད་རྣམས་སེལ། ཡིད་ལ་གང་
བསམས་ཕལ་ཆེར་འབྱུང་འགྱུར་བའི། །ནོར་བུ་རིན་ཆེན་ཕུལ་བས་འགྲོ་ཀུན་
གྱི། །ཆོས་ལྡན་རེ་བ་ཡིད་བཞིན་འགྲུབ་པར་ཤོག །སྔགས་ལ་མ་ཎི་རཏྣ་ཞེས་
སྦྱར་ཞིང་། འདུས་པའི་སོར་མོ་ལྔ་པོ་རྣམས་ཀྱི་དབུས་སུ་གུང་མོ་བྱས་ནས་
ལག་པ་དག་སྟེང་དུའོ། །ཞེས་གསུངས་པའི་ཕྱག་རྒྱ་དང་། ཡིད་འོང་བལྟ་ན་
སྡུག་པའི་བུ་མོ་ནི། །ལུས་དང་ཁ་ལས་དྲི་ཞིམ་རབ་ཏུ་འབྱུང་། །གང་གིས་རེག་
ལ་བདེ་བ་མཆོག་སྟེར་ཞིང་། །གླིང་དེར་བཀྲེས་སྐོམ་མྱ་ངན་སེལ་བར་བྱེད། །
བུད་མེད་སྐྱོན་ལྔ་སྤངས་ཤིང་ཡོན་ཏན་ནི། །རྣམ་པ་བརྒྱད་དང་རབ་ཏུ་ལྡན་
གྱུར་པའི། །བཙུན་མོ་རིན་ཆེན་ཕུལ་བས་འགྲོ་བ་ཀུན། །ཟག་མེད་བདེ་བ་ཆེ་
ལ་སྤྱོད་པར་ཤོག །མིང་སྔགས་ཀྱི་གནས་གཉིས་སུ་སྟྲི་རཏྣ་ཞེས་སྦྱར་ཞིང་།
( ༩ན) རྡོ་རྗེ་འབྱུང་བ་ལས། མཛུབ་མོ་རྩེ་མོ་བཀུག་ནས་ནི། །གུང་མོ་མཉམ་
①<>
132-

དུས་འཁོར་གྱི་ལྷ་ཚོགས་ལ་མཆོད་པའི་ཆོ་ག་ཀུན་ཏུ་བཟང་པོའི་མཆོད་སྤྲིན།
པའི་ཚིགས་སུ་སྦྱར། །རྡོ་རྗེ་དབྱིངས་ཀྱི་དབང་མོར་བཤད། །ཅེས་པའི་ཕྱག་རྒྱ་
དང་། གཞན་ལ་མི་འཚེ་ཆོས་མ་ཡིན་པ་སྤངས། །ཡང་དག་ཐ་སྙད་ལས་ལ་སྐྱོ་
བ་མེད། །ས་ཡི་བདག་པོའི་ཡིད་ལ་བསམས་པ་རྣམས། །མ་སྨྲས་པར་ཡང་ཤེས་
ནས་སྒྲུབ་པར་བྱེད། །དཔུང་རྣམས་འགྲོ་དང་གནས་དང་ལྡོག་པ་ཡི། །བྱ་བ་
ཀུན་ལ་རབ་ཏུ་མཁས་གྱུར་པའི། །བློན་པོ་རིན་ཆེན་ཕུལ་བས་འགྲོ་བ་ཀུན། །
རྒྱལ་བའི་དགོངས་པ་ཇི་བཞིན་སྐོང་བར་ཤོག །མིང་སྔགས་ཀྱི་གནས་སུ་པ་རི་
ཎཱ་ཡ་ཀ་ཞེས་སྦྱར་ཞིང་། རྡོ་རྗེ་བསྡམས་པ་ལས་གུང་མོ་གཉིས་དང་ཐ་མ་བཞི་


གཤིབས་ཏེ་སྒྲེང་བའི་ཕྱག་རྒྱ་དང་།
ཡན་ལག་བདུན་ལྡན་གངས་ཀྱི་རི་བོ་
འདྲ། །རང་བཞིན་གླང་པོ་སྟོང་གི་སྟོབས་དང་ལྡན། །ཉི་མ་གཅིག་གིས་འཛམ་
གླིང་ལན་གསུམ་འཁོར། །ཅང་ཤེས་སྐུད་པ་ཡིས་ཀྱང་བཀྲི་བར་ནུས། །གཞན་
ལ་མི་གནོད་མི་འཁྲུག་དལ་གྱིས་འགྲོ། །ཕ་རོལ་སྡེ་ལས་རྒྱལ་བར་བྱེད་པ་ཡི། །
གླང་པོ་རིན་ཆེན་ཕུལ་བས་འགྲོ་བ་ཀུན། །ཐེག་པ་མཆོག་གི་བཞོན་པས་འགྲོ་
བར་ཤོག །མིང་སྔགས་ཀྱི་སྐབས་སུ་ག་ཛ་རཏྣ། ཞེས་སྦྱར་ཞིང་། ལག་པ་
གཡོན་པའི་མཐིལ་དུ་གཡས་པའི་གྲུ་མོ་བཞག་སྟེ་སྒྲེངས་ལ་གཡས་པའི་ཁུ་་་་་་་
ཚུར་གྱི་གུང་མོ་འོག་ཏུ་གླང་པོ་ཆེའི་སྣ་ལྟར་བྱས་པས་ཕྱག་རྒྱ་དང་། མེ་ཏོག་
ཀུ་མུ་ད་བཞིན་རབ་ཏུ་དཀར། །ལྷ་ཡི་གཙུག་རྒྱན་ནོར་བུ་སོགས་ཀྱིས་བརྒྱན། །
མདོག་དང་དབྱིབས་དང་ན་ཚོད་ཕུན་སུམ་ཚོགས། བསྒོ་ན་ཉིན་གཅིག་འཛམ་
གླིང་ལན་གསུམ་འཁོར། །ལུས་ལ་ནད་མེད་གཟི་བརྗིད་ཆེན་པོ་ཅན། །ཡོངས་
སུ་ངལ་བ་མེད་པའི་བཞོན་པ་ནི། །རྟ་མཆོག་རིན་ཆེན་ཕུལ་བས་འགྲོ་བ་ཀུན། །
རྫུ་འཕྲུལ་མཆོག་གི་ཤུགས་དང་ལྡན་པར་ཤོག །( ༩༠) མིང་སྔགས་ཀྱི་གནས་སུ་
ཨ་ཤྭ་རཏྣ་ཞེས་སྦྱར་ཞིང་། ཁུ་ཚུར་གཅེར་བའི་གུང་མོ་གཉིས་དང་སྲིན་ལག་
གཉིས་བརྐྱང་མཐེ་བོང་གཉིས་རྣ་བ་ལྟར་བྱས་པའི་ཕྱག་རྒྱ་དང་། རྡོ་རྗེ་རིན་
ཆེན་མཐོན་ཁ་མར་གད་དང་། །གསེར་དང་དངུལ་དང་སྤུག་ལ་སོགས་པ་ནི། །
-133-

མཁས་གྲུབ་རྗེའི་གསུང་འབུམ། ༼༽
ཟད་པ་མེད་པས་ས་ཕྱོགས་རབ་འགེངས་པ། །དེ་ཡི་འབྱོར་པ་ཤིན་ཏུ་བརྟན་
པ་སྟེ། །གཡོ་དང་སྒྱུ་མེད་གཞན་ལ་གནོད་པ་མེད། །སྐྱེ་བོ་ཐམས་ཅད་རབ་ཏུ་
དགའ་འགྱུར་བའི། །ཁྱིམ་བདག་རིན་ཆེན་ཕུལ་བས་འགྲོ་བ་ཀུན། །གསུང་
རབ་རིན་ཆེན་མཛོད་ཀུན་འཛིན་པར་ཤོག །མིང་སྔགས་ཀྱི་གནས་སུ་གྲི་ཧ་པ་
ཏི་རཏྣ་ཞེས་སྦྱར་ཞིང་། ཐལ་མོ་གཉིས་བཀན་ཏེ་སྙིམས་པའི་ཚུལ་དུ་བྱས་པ་
ནམ་མཁའ་མཛོད་ཀྱི་ཕྱག་རྒྱ་དཔྲལ་བར་བཞག་ལ་དབུལ་བར་བྱའོ། །བརྒྱད་
ས་བརྒད་བམ་པ་འདོད
པ་རྫས་བརྒྱད་བུམ་པ་འདོད་འཇོ་ནོར་བུ་སོགས་འབུལ་བ་ནི། ལྷ་ཡི་དབང་པོ་
ལྷ་མིན་གཡུལ་རྒྱལ་ནས། །བཀྲ་ཤིས་ལྷ་མོ་བརྒྱད་ཀྱིས་མཆོད་པ་ལྟར། །རྒྱལ་བ་
རྣམས་དང་བྱང་ཆུབ་སེམས་དཔའ་རྣམས། །བཀྲ་ཤིས་རྫས་བརྒྱད་དག་གིས་
མཆོད་པར་བགྱི། །སྔར་གྱི་སྔགས་ཀྱི་མིང་སྔགས་གཉིས་ཀྱི་སྐབས་སུ་མཾ་ག་ལ་
ཨཥྚ་དྲ་བྱ་ཞེས་སྦྱར་བ་དང་།
རིན་ཆེན་མཛེས་པའི་བཀྲ་ཤིས་བུམ་བཟང་
འདི། །སྣ་ཚོགས་བཅུད་ཀྱིས་བཀང་སྟེ་ཕུལ་བ་ཡིས། །ལས་དང་ཉོན་མོངས་
སྔགས་ཀྱི་གནས་སུ་ཀ་ལ་ཤ་ཞེས་སྦྱར་བ་དང་།
སྒྲིབ་པ་ཀུན་དག་ནས། །བྱང་ཆུབ་སེམས་ཀྱི་རླན་གྱིས་བརླན་པར་ཤོག །མིང་
དགོས་འདོད་ཀུན་འབྱུང་
འདོད་པ་འཇོ་བའི་བ། །དཔག་བསམ་ཤིང་དང་བུམ་བཟང་ནོར་བུ་སོགས། །
ནམ་མཁའ་ཁྱབ་པར་ཏིང་འཛིན་གྱིས་སྤྲུལ་ཏེ། །དགྱེས་པ་བསྐྱེད་ཕྱིར་བཅོམ་
ལྡན་འདས་ལ་དབུལ། །མིང་སྔགས་ཀྱི་གནས་སུ་ཀ་མ་དྷེ་ནུ་ཞེས་སྦྱར་ཏེ་འདི་
དག་ཐམས་ཅད་ཐལ་མོ་སྙིང་ཁར་སྦྱར་བས་དབུལ་བར་བྱའོ། །དགུ་( ༡༠ན) པ་
འདོད་ཡོན་ལྔའི་མཆོད་པ་ནི། ཁ་དོག་དབྱིབས་ལེགས་ཡིད་འོང་རྒྱན་ཕྲེང་
ལྡན། །ཕྱོགས་དུས་ཀུན་ན་གཟུགས་མཆོག་ཅི་མཆིས་པ། །མོས་བློས་དཀྱིལ་
འཁོར་ལྷ་ལ་བདག་འབུལ་ན། །བཞེས་ཤིང་བླ་མེད་གྲུབ་མཆོག་སྩལ་དུ་གསོལ།།
མིང་སྔགས་ཀྱི་གནས་སུ་རཱུ་པ་ཀཱ་མ་གུ་ཎ་ཞེས་སྦྱར་ཞིང་སྔར་གྱི་མེ་ལོང་གི་་་་་་
ཕྱག་རྒྱ་དང་། ཕྱོགས་དུས་ཀུན་ན་ཟིན་དང་མ་ཟིན་པའི། །ཡོན་ཏན་ཡིད་འོང་
-134-

དུས་འཁོར་གྱི་ལྷ་ཚོགས་ལ་མཆོད་པའི་ཆོ་ག་ཀུན་ཏུ་བཟང་པོའི་མཆོད་སྤྲིན།
སྒྲ་སྙན་ཅི་མཆིས་པ། །ཞེས་དང་། རྐང་པ་ཐ་མ་གཉིས་འོག་མ་ཀུན་ལ་སྔར་
ལྟར་སྦྱར་ཏེ། མིང་སྔགས་ཀྱི་གནས་སུ་ཤཔྟ་ཞེས་སྦྱར་ཞིང་རོལ་མོ་དཀྲོལ་བ་
དང་། ཕྱོགས་དུས་ཀུན་ན་ཙན་དན་སྦྲུལ་སྙིང་དང་། །ཨ་ཀར་ལ་སོགས་དབང་
པོ་ཚིམ་བྱེད་རྣམས། །ཞེས་དང་། མིང་སྔགས་ཀྱི་གནས་སུ་གན་དྷེ་ཞེས་སྦྱར་
ཞིང་སྔར་གྱི་དྲིའི་ཕྱག་རྒྱ་དང་། ཕྱོགས་དུས་ཀུན་ན་རོ་དང་བཅུད་ལྡན་པའི། །
ལུས་སེམས་བརྟས་བྱེད་རོ་མཆོག་ཅི་མཆིས་པ། །ཞེས་དང་། མིང་སྔགས་ཀྱི་
གནས་སུ་ར་ས་ཞེས་སྦྱར་ཞིང་། སྔར་གྱི་ཞལ་ཟས་ཀྱི་ཕྱག་རྒྱ་དང༌་། ཕྱོགས་
དུས་ཀུན་ན་འཇམ་མཉེན་འཁྲིལ་ཆགས་པའི། །རེག་བྱའི་ཁྱད་པར་དབང་པོ་
ཚིམ་བྱེད་རྣམས། །ཞེས་དང་། མིང་སྔགས་ཀྱི་གནས་སུ་སྤརྴ་ཞེས་སྦྱར་ཞིང་།
སྔར་གྱི་ན་བཟའི་ཕྱག་རྒྱས་དབུལ་བར་བྱའོ། །བཅུ་པ་ན་མཿའི་མཆོད་པ་ནི།
འདིར་ཉེར་སྤྱོད་ལྔ་དང་ནང་མཆོད་གཉིས་ཀ་དཀྱིལ་འཁོར་གྱི་ལྷ་གྲངས་དང་
མཉམ་པ་དུས་གཅིག་ཏུ་དབུལ་བའི་ཆེད་དུ། དཀྱིལ་འཁོར་གྱི་ཤར་སྒོའི་ཐད་
དུ་ཙན་དན་དཀར་པོ་ལ་སོགས་པའི་དྲི་བཟང་གི་ལྡེ་གུ་ལག་པ་གཡོན་པའི་་་་་
མཐེབ་སྲིན་སྦྱར་བས་བཟུངས་ཏེ་བྱུགས་པའི་དྲིའི་དཀྱིལ་འཁོར་བྱས་ལ། དེའི་
སྟེང་དུ་དྲི་དང་མེ་ཏོག་ལས་ཀྱི་རྡོ་རྗེས་མཐེབ་སྲིན་སྦྱར་བས་འབུལ་ཞིང་།
སྤོས་དང་མར་མེ་སོགས་དེར་བཤམ་པར་བྱ་ལ། མེ་ལོང་ངམ་མཎྜལ་ལམ་ས་ལ་
བྱིན་གྱིས་( ༡༠༠) བརླབས་པའི་ཆང་གིས། ཨེ་མཚོན་པའི་གྲུ་གསུམ་གྱི་ནང་དུ་